
Către,   
Comisia pentru transporturi şi infrastructură

AVIZ
asupra proiectului de Lege privind modificarea anexei nr.11 la Ordonanţa Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internațional Henri Coandă - Bucureşti
(PLx. 220/2022) 


	În conformitate cu prevederile art.95 și art.117 alin.(1) din Regulamentul Camerei Deputaţilor, republicat, cu modificările și completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere și avizare, în procedură de urgență, cu proiectul de Lege privind modificarea anexei nr.11 la Ordonanţa Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internațional Henri Coandă - Bucureşti, transmis prin adresa nr. PLx. 220/2022 din 26 aprilie 2022, înregistrat la Comisie sub nr. 4c-5/251 din data de 27 aprilie 2022.
	Conform prevederilor art.75 alin.(3) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 
	Consiliul Legislativ, cu avizul nr.205/02.03.2022, a avizat favorabil proiectul de lege menționat mai sus, cu observații și propuneri. 
Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege supus avizării în şedinţa din 10 mai 2022.   
           În urma dezbaterilor, membrii Comisiei au hotărât, cu unanimitate de voturi, să avizeze favorabil proiectul de lege. 
În raport cu obiectul şi conţinutul său, proiectul de lege face parte din categoria legilor ordinare.

                 VICEPREŞEDINTE, 			 SECRETAR,
                     Costel ȘOPTICĂ		                Constantin BÎRCĂ




Consilier, Mihaela Stan 

